Dumbarton Football Stadium

Dumbarton Football Stadium er et fotballstadion i Dumbarton, Skottland, som befinner seg rett under den berømte Dumbarton Rock. Stadionet blir for tiden mest brukt til fotballkamper og er hjemmebane for Dumbarton FC. Stadionet har en kapasitet på rett over 2000 tilskuere, og ble bygget i år 2000, etter at klubben hadde flyttet fra sin gamle hjemmebane, Boghead Park. Det ble bygget på en del av tomten til det som tidligere hadde huset et skipsverft (Denny's shipyard).

Stadionet har bare én tribune, og ble offisielt åpnet lørdag den 2. desember 2000, før kampen mot Elgin City, en kamp som endte med 3–0-seier til The Sons. Fotballbanen bærer kallenavnet The Rock blant Sons-supporterne, siden den er plassert rett under Dumbarton Castle. Åpne områder omringer stadionet på tre sider uten tribuner, men disse områdene kan benyttes til fremtidige utvidelser, om Dumbarton skulle oppleve en ny vår og sikre seg en plass igjen i Scottish Premiership.

Det skotske herrelandslaget i fotball har flere ganger benyttet stadionet til treningsbane før hjemmekamper på Hampden Park i Glasgow.Dumbarton investigate new stadium, BBC Sport, 4. juli 2009. 

Ved siden av fotball blir stadionet også benyttet til mange andre tilstelninger, som for eksempel bryllupsarrangementer, konferanser og andre møter, som avholdes i lokalene til Allied Distillers, under tribunen. Gressmatten på stadionet har også blitt brukt til 'Cruise for Charity', en tilstelning som bringer sammen bilentusiaster fra hele Skottland for å samle inn penger til veldedighetsformål, arrangert av West Cruise.

 Navn 
Stadionet hadde opprinnelig sponsornavnet Strathclyde Homes Stadium,med endret etter at sponsoren Strathclyde Homes ble insolvent i september 2011.STADIUM SPONSORSHIP   , dumbartonfootballclub.com, 12. september 2011.  18. februar 2012 fikk den det offisielle nvanet Dumbarton Football Stadium, sponset av DL Cameron.STADIUM SPONSORSHIP, dumbartonfootballclub.com, 18. februar 2012. Fem måneder etter, 20. juli 2012 fikk det sponsornavnet The Bet Butler Stadium.STADIUM IS RENAMED, dumbartonfootballclub.com, 20. juli 2012.

 Referanser 

Kategori:Fotballstadioner i Skottland
Kategori:West Dunbartonshire